करवा चौथ पर चंद्रमा की पूजा का बड़ा महत्व है। इस दिन चंद्रमा के दर्शन और पूजन के बाद महिलाएं व्रत तोड़कर अन्न-जल ग्रहण करती हैं। इस पूजन के दौरान पहले महिलाएं छलनी से चंद्रमा के दर्शन करती हैं और फिर अपने पति को देखती हैं। इसके बाद पति के हाथों जल या मिठाई लेकर व्रत खोलती हैं। मान्यता है कि महिलाओं द्वारा छलनी से पुरुषों को देखने पर पति पर आने वाले तमाम संकट और बुरी शक्तियों का नाश होता है। इसके अलावा दाम्पत्य जीवन में मधुरता आती है।